CELEX: 62020CA0228
Language: ga
Date: 2022-04-07 00:00:00
Title: Cás C-228/20: Breithiúnas na Cúirte (an Dara Dlísheomra) an 7 Aibreán 2022 (iarraidh ar réamhrialú ón Niedersächsisches Finanzgericht – An Ghearmáin) – I GmbH v Finanzamt H (Tarchur chun réamhrialú – Comhchóras cánach breisluacha (CBL) – Treoir 2006/112/CE – Airteagal 132(1)(b) – Díolúintí i leith gníomhaíochtaí leasa ghinearálta áirithe – Díolúine i leith ospidéal agus cúram leighis – Bunú ospidéil phríobháideach – Aitheantas cuí ar an mbunaíocht – Coinníollacha sóisialta inchomparáide)

30.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 213/6
            
         
      Breithiúnas na Cúirte (an Dara Dlísheomra) an 7 Aibreán 2022 (iarraidh ar réamhrialú ón Niedersächsisches Finanzgericht – An Ghearmáin) – I GmbH v Finanzamt H
      (Cás C-228/20) (1)
      
      (Tarchur chun réamhrialú - Comhchóras cánach breisluacha (CBL) - Treoir 2006/112/CE - Airteagal 132(1)(b) - Díolúintí i leith gníomhaíochtaí leasa ghinearálta áirithe - Díolúine i leith ospidéal agus cúram leighis - Bunú ospidéil phríobháideach - Aitheantas cuí ar an mbunaíocht - Coinníollacha sóisialta inchomparáide)
      (2022/C 213/06)
      Teanga an cháis: an Ghearmáinis
      
         An chúirt a rinne an tarchur
      
      Niedersächsisches Finanzgericht
      
         Páirtithe sna príomhimeachtaí
      
      
         Iarratasóir: I GmbH
      
         Cosantóir: Finanzamt H
      
         An chuid oibríochtúil
      
      
                  1)
               
               
                  Ní mór Airteagal 132(1)(b) de Threoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha a sa chaoi go gcuirtear bac leis ar reachtaíocht náisiúnta lena bhforáiltear, trí fhoráil a dhéanamh go bhfuil na seirbhísí cúraim a sholáthraíonn suíomhanna ospidéil phríobháidigh díolmhaithe ó cháin bhreisluacha má cheadaítear an suíomh ospidéil sin de réir na bhforálacha náisiúnta a bhaineann leis an scéim árachais sláinte ghinearálta, tar éis iad a chomhtháthú i bplean ospidéil na Land nó tar éis tabhairt i gcrích comhaontuithe chun cúram a sholáthar le cistí árachais breoiteachta reachtúla nó cistí ionaid, go gcaitear go héagsúil le suíomhanna ospidéil phríobháideachaa sholáthraíonn seirbhísí comhchosúla faoi choinníollacha sóisialta inchomparáide leo siúd a bhaineann le suíomhanna ospidéil arna rialú ag an dlí poiblí maidir leis an díolúine dá bhforáiltear san fhoráil sin.
               
            
                  2)
               
               
                  Ní mór Airteagal 132(1)(b) de Threoir 2006/112 a léirmhíniú sa chaoi, chun a chinneadh an gcuirtear seirbhísí cúraim a sholáthraíonn suíomh ospidéal príobháideach ar fáil faoi choinníollacha sóisialta atá inchomparáide leis na cinn is infheidhme maidir le comhlachtaí arna rialú ag an dlí poiblí, féadfaidh údaráis inniúla Ballstáit, agus iad d’aidhm acu costais chúram sláinte a laghdú agus cúram sláinte ar ardchaighdeán a dhéanamh níos inrochtana do dhaoine aonair a chur san áireamh, na coinníollacha rialála is infheidhme maidir leis na seirbhísí a sholáthraíonn ospidéil phoiblí, táscairí ar fheidhmíocht na suíomhanna ospidéil phríobháideacha sin i dtéarmaí foirne, áitribh agus trealaimh chomh maith le héifeachtúlacht eacnamaíoch a bhainistíochta, ós rud é go bhfuil na táscairí sin infheidhme freisin maidir le hospidéil arna rialú ag an dlí poiblí. Féadfar a chur san áireamh freisin na modhanna chun na rátaí comhréidh laethúla a ríomh mar aon le cumhdach, faoin gcóras slándála sóisialta nó comhaontuithe arna dtabhairt i gcrích le húdaráis phoiblí, ar na seirbhísí a sholáthraíonn an bhunaíocht ospidéil sin faoin dlí príobháideach, ionas go bhfuil an costas a iompraíonn an t-othar gar don chostas a íocann othar ospidéil arna bhunú faoin dlí poiblí as seirbhísí comhchosúla.
               
            
         (1)  IO C 271, 17.08.2020